शरद पवार ने कहा-  कायर हैं NCP छोड़कर बीजेपी में शामिल होने वाले नेता  
कायर हैं NCP छोड़कर बीजेपी में शामिल होने वाले नेता- शरद पवार
विधानसभा चुनावों में उन्हें उनका सही स्थान दिखायेंगे- पवार
उदयनराजे भोसले रविवार को बीजेपी में हुये थे शामिल
विधानसभा चुनाव से पहले राकांपा छोड़कर सत्तारूढ़ भाजपा (BJP) में होने वाले अपने पूर्व सहयोगियों पर सीधा हमला करते हुए पार्टी प्रमुख शरद पवार (Sharad Pawar) ने रविवार को उन्हें 'कायर' करार दिया. पवार ने कहा कि लोग आगामी विधानसभा चुनावों में उन्हें उनका सही स्थान दिखायेंगे. उन्होंने मुख्यमंत्री देवेन्द्र फडणवीस की सांगली और कोल्हापुर यात्रा से पहले उन पर निशाना साधा. उन्होंने कहा, 'वह (फडणवीस) कुछ घंटों के लिए केवल एक बार वहां (बाढ़ प्रभावित क्षेत्रों में) गए और फिर कभी नहीं गए.'
पंजाब में नवविवाहित जोड़े की गोली मारकर हत्या, ऑनर किलिंग की आशंका
उन्होंने भाजपा में शामिल होने वाले अपने पूर्व सहयोगियों की भी निंदा की. उन्होंने कहा, 'वे कायर हैं... महाराष्ट्र के लोग चुनावों में इस तरह के लोगों को ध्यान में रखेंगे.' 
पाकिस्तान : भारतीय शो और चैनल रुकवाने गई टीम पर हमला
पार्टी के पूर्व नेता उदयनराजे भोसले सांसद के रूप में इस्तीफा देकर कल भाजपा में शामिल हो गये थे. पवार ने अर्थव्यवस्था की स्थिति को लेकर भी राजग सरकार पर निशाना साधा.